Montenegro fil-Festival tal-Eurovision Il-Montenegro ddebutta fil-Festival tal-Eurovision fl-2007. Dan il-pajjiż ħa sehem qabel taħt il-Jugożlavja. Fl-2004 u l-2005, il-Montenegro daħlet fil-Eurovision bħala unjoni tas-Serbja u Montenegro, imma fl-2006 huma rtiraw minħabba li ma kienx hemm qbil fuq liema kandidat li kien se jintgħażel. Il-parteċipanti għas-Serbja u Montenegro fl-2005, No Name, kienu mill-Montenegro, kif ukoll dawk li pparteċipaw fl-1983 u fl-1984 għall-Jugożlavja.